মার্চ মাসের প্রথম দিকে সকলকে চমকে দিয়ে হঠাৎ আংটি বদল করেছিলেন রাজ চক্রবর্তী ও শুভশ্রী গঙ্গোপাধ্যায়। সেরে নিয়েছিলেন আইনি বিয়েও। খুব শীঘ্রই ঘটা করে পরিবার, আত্মীয়স্বজন, বন্ধুবান্ধবকে নিয়ে সমস্ত রীতি মেনে বিয়ে করতে চলেছেন রাজ-শুভশ্রী। তার আগে নিজেই নিজেকে ‘ভাল বউ’-এর তকমা দিলেন নায়িকা। 

এই বিষয়ে অন্যান্য খবর

রাজ-বিয়ের ভোজে ২২ পদ, অষ্টমঙ্গলায় মহা-পার্টি! সব জানালেন শুভশ্রীর বাবা 


সম্প্রতি রাজের সঙ্গে একটি সেলফি পোস্ট করেন শুভশ্রী। ক্যাপশনে লেখেন, ‘‘আমার স্বামী একজন ভাল স্ত্রী পেয়েছে।’’ 
 



 

My husband has an awesome wife @rajchoco
A post shared by  Subhashree Ganguly (@subhashreeganguly_real) on Apr 29, 2018 at 1:22am PDT



ঠিক একই দিনে রাজও তাঁর মা ও শুভশ্রীর সঙ্গে অ্যাকাউন্টে একটি ছবি পোস্ট করে ক্যাপশনে লেখেন, ‘‘আমার জীবনের দু’জন গুরুত্বপূর্ণ মহিলা।’’
 



 

Two #important #women in my #life @subhashreeganguly_real
A post shared by  Raj Chakraborty (@rajchoco) on Apr 29, 2018 at 1:07am PDT



ছবি দু’টিতে রাজকে সাদা পাঞ্জাবি ও শুভশ্রীকে লাল পাড়ের সাদা শাড়ি পরে দেখা গিয়েছে। 
আগামী ১১ মে দক্ষিণ ২৪ পরগণার বাওয়ালি রাজবাড়িতে টলিউডের পরিচালক-নায়িকা জুটির বিয়ের অনুষ্ঠানের ব্যবস্থা করা হয়েছে। বিয়ের মেনুতে থাকবে ২২টি পদ। এছাড়া ১৮ মে অষ্টমঙ্গলার দিন বর্ধমানের রেনেশার একটি হোটেলে একটি রিসেপশন পার্টির আয়োজন করা হয়েছে। এখানে শুভশ্রীর ছোটবেলার বন্ধুবান্ধব ও আত্মীয়স্বজন নিমন্ত্রিত থাকবেন।